open-index/open-wikipedia-markdown huggingface dataset:
תיכון (גאומטריה)

שמאל|ממוזער|150px|משולש ושלושת התיכונים שלו
בגאומטריית המישור, **תיכון** במשולש הוא קטע המחבר את הקודקוד של המשולש עם אמצע הצלע שמולו. התיכון הוא אחת הבניות היסודיות בגאומטריה האוקלידית, לצד הגובה וחוצה הזווית, ונושאם של משפטים ובעיות רבות.

## תכונות התיכון
300px|ממוזער|הוכחה ויזואלית לכך שהתיכון במשולש מחלק אותו לשני משולשים שווים בשטחם
התיכון מחלק את המשולש לשני משולשים שווים בשטחם (כיוון שלשני המשולשים אותו בסיס ואותו גובה).

משפט התיכון קובע שריבוע אורך התיכון m מקיים  {2(b^2+c^2)-a^2} = 4m^2, כאשר a היא הצלע שאותה חוצה התיכון, ו-b,c הן הצלעות האחרות.

שלושת המקטעים - התיכון, חוצה הזווית והגובה - מתלכדים כאשר הם יוצאים מקודקוד הראש של משולש שווה-שוקיים, ושונים זה מזה בכל מקרה אחר.

תיכון לצלע במשולש חוצה כל קטע מקביל לצלע זו, שקצותיו הם על שתי הצלעות האחרות.

### במשולשים מיוחדים

במשולש ישר-זווית התיכון ליתר שווה למחציתו (ובכך מחלק את המשולש לשני משולשים שווי-שוקיים), ומהווה רדיוס במעגל החוסם את המשולש.

במשולש שווה-שוקיים, התיכונים לשוקיים שווים באורכם. ולהפך: כל משולש שיש לו שני תיכונים שווים הוא שווה-שוקיים.

במשולש שווה-צלעות, שלושת התיכונים שווים באורכם.

## מפגש התיכונים

שלושת התיכונים במשולש נפגשים בנקודה אחת (לפי משפט צ'בה). נקודה זו, שהיא הממוצע של שלושת הקודקודים, היא **[[מרכז הכובד]]** של המשולש. נקודת המפגש מחלקת כל תיכון ביחס של 2:1 (כאשר החלק הארוך ליד הקודקוד והקצר ליד הצלע). הנקודה נמצאת על ישר אוילר.

שלושת התיכונים מחלקים את המשולש לשישה משולשים שווי-שטח.

סיבוב משולש אחד מכל זוג משולשים שלאורך כל אחת מצלעות המשולש, ב-180 מעלות סביב נקודת אמצע הצלע, מניב שלושה משולשים חופפים, אשר אורכי צלעותיהם הם כחלק הארוך של כל אחד משלושת התיכונים.

## קישורים חיצוניים

*תיכון במשולש, באתר לרגו (LerGO)
*
## הערות שוליים

קטגוריה:משולש
גובה

[שמאל|ממוזער|200px|ב[גאומטריה תלת־ממדית, גובה (height) הוא אחד משלושת ממדי המרחב, יחד עם אורך ורוחב, כפי שמודגם בתיבה שבאיור]]
[שמאל|ממוזער|250px|ציון מקום [גובה פני הים בדרך ירושלים–יריחו]]
**גובה** הוא מידתו של מרחק אנכי של עצם מנקודת ייחוס מסוימת. גובה נמדד ביחידות מידה לאורך, כגון מטר. שתי נקודות ייחוס נפוצות למדידת גובה:
* התנשאות – גובה של עצם ממישור כלשהו שהעצם נמצא עליו, למשל גובה של בניין מהקרקע שעליה הוא בנוי או גובהו של אדם מכפות רגליו ועד לראשו, שהוא למעשה גובהו מהרצפה שעליה הוא עומד.
* גובה מעל פני הים או גובה מתחת פני הים – משמש לציון גובהם של עצמים על פני כדור הארץ, כגון הרים או יישובים.

יש להבחין בין גובהו העצמי של העצם ובין הגובה שבו הוא נמצא. בהתאם לכך משתנה גם נקודת הייחוס המשמשת לציון הגובה. כאשר מציינים שגובה המטוס הוא 10 מטרים, הכוונה היא למרחק האנכי בין הנקודה הנמוכה ביותר על פני המטוס, לבין הנקודה הגבוהה ביותר על פניו. נקודת ייחוס נוחה לצורך זה היא המשטח עליו המטוס חונה. כאשר מציינים שהמטוס טס בגובה 10,000 מטרים, הכוונה היא לגובה שבו הוא נמצא מעל פני הים. כדי לצין התייחסות לגובה שאינו עצמי משתמשים ב**רום**. במקרים רבים, הרום מצין גובה שאינו עצמי, וביחס לפני הים.

גובה משמש פעמים רבות למדידת שיאים ולקביעתם: האדם הגבוה ביותר, הבניין הגבוה ביותר, ההר הגבוה ביותר, המטוס שטס בגובה הרב ביותר וכדומה. 

מדידת גובהו של עצם בתנאים מסוימים אינה מבטיחה שהגובה יישמר בכל סביבה שהיא, או במילים אחרות, גובה אינו בהכרח ערך אבסולוטי אלא תלוי בסביבתו. דוגמה נפוצה היא מדידת גובהו של האדם: גובהו של אדם הנמדד בגובה פני הים יהיה קטן מגובהו של אותו אדם אם יימדד בסביבה חסרת כוח משיכה, בחלל למשל. את ההבדל בגבהים הנמדדים ניתן לראות כאשר מודדים את אותו אדם בעמידה ובשכיבה, והתוצאות שיתקבלו יהיו שונות.

## ראו גם
* קו גובה
* גובה האדם
* גובה (טופוגרפיה)

## קישורים חיצוניים

* 

## הערות שוליים

קטגוריה:גדלים פיזיקליים
הר המשחה

**הר המשחה** או **הר המשחית** הוא שמו של הר הזיתים בתלמוד ובמדרש. מתחילת המאה העשרים מתייחס שם זה לשלוחה המערבית (מעבר לנחל קדרון) בחלק הדרומי של הר הזיתים הידועה גם בשמה הערבי **ג'בל בטן אל-הווא**, שבמדרונהּ שוכן הכפר סילואן. הפסגה היא אחת משלוש פסגות בולטות על הרכס: פסגת הר הצופים (המתנשאת לגובה 826 מטר), פסגת הר הזיתים (שגובההּ 815 מטר) ופסגת הר המשחה (747 מטר).

## מקור השם
הר הזיתים אינו מוזכר בתורה, ובשמו המפורש נזכר רק בספר זכריה. ההר מוזכר בשמו הקדום והמקורי **הר המשחית** על שם הבמות שנבנו לפולחן האלילים על ההר. בספר מלכים נזכרות פעמיים במות שבנה שלמה המלך בהר אשר על פני ירושלים; זיהוי מדויק יותר של הבמות מופיע בתיאור הרפורמות של המלך יאשיהו:

משהופסקו טקסי עבודת האלילים שונה שם ההר ל"הר המשחה" על שום שמן המשחה שהכינו מהזיתים שנקטפו על ההר, ובו משחו מלכים וכוהנים גדולים. ומפרש הרד"ק:

ומוסיף ומחזק רש"י:

על פי האגדה הביאה היונה את עלה הזית אל נוח שאלו חז"ל - מהיכן הביאה אותו? וענו: .

אל הר המשחה היו מוציאים מחצר המקדש את הפרה האדומה שוחטים אותה ובאפרה מטהרים את הטמאים. האירוע נחגג ברוב עם: .

ממרומי ההר נהגו להדליק משואות על מנת להודיע בגולה על זמן ראש חודש ומועדים:

ומאות שנים לאחר חורבן בית שני עוד זכרו מטיילים יהודים את הטקס ואת המקום - הר המשחה:

## שכונת בטן אל הווא
בטן אל-הווא היא שכונה פלסטינית השוכנת במדרון המערבי של הר המשחה, חלק משכונת סילוואן, בה מתגוררים קרוב ל-10,000 תושבים. מאז שנת 2001, פועלת עמותת ”עטרת כהנים“ במטרה לישב יהודים במקום.

## לקריאה נוספת
*זאב וילנאי, **ירושלים**: העיר העתיקה וסביבתה, הוצאת אחיעבר 1972.

## קישורים חיצוניים

## הערות שוליים

משחה
קטגוריה:הרים במקרא
טילון

שמאל|ממוזער|250px|טילון (של יצרן יפני) ללא העטיפה
ממוזער
**טילון** הוא שם גנרי בישראל למוצר גלידה תעשייתי הכולל גביע גלידה ממולא בגלידה ומוקפא. המוצר הקפוא נעטף ונמכר ביחידות בודדות בקיוסקים ולעיתים בגלידריות ובאריזות מאגדות במרכולים.

השם "טילון" היה במקור שמו של מותג של חברת "שטראוס" שייצורו הופסק לאחר שהחלה את ייצור המותג "קורנטו", בעקבות כניסתה לשותפות עם יוניליוור ב-1996.

גביעי גלידה יוצרו באופן תעשייתי החל מתחילת המאה ה-20 אך ייצור גביע גלידה הניתן להקפאה עם הגלידה בתוכו היה חלומם של יצרני גלידה תקופה ארוכה. האתגר היה למנוע מהגלידה להרטיב ולרכך את הגביע, שאיבד עקב כך את פריכותו. ב-1959, ספּיקה, חברת גלידה איטלקית מנאפולי התגברה על הבעיה באמצעות תהליך שהמציאה, שבודד את פנים הגביע מהגלידה על ידי שכבת שמן, סוכר ושוקולד. ספּיקה רשמה את השם "**קורנטו**" (באיטלקית: **Cornetto**; קרן קטנה) ב-1960, אך המותג לא זכה להצלחה רבה. ב-1976 קנתה יוניליוור את ספיקה והחלה במסע שיווק המוני באירופה.

בישראל נמכרים טילונים של מגוון יצרנים. בשנים האחרונות הוצגו גם "מיני" טילונים (או טילוני "ביס") הנמכרים במרכולים באריזות מאגדות וכן טילוני "דיאט" שאינם כוללים סוכר או שומן.

## ראו גם
* שלגון
* קסטה

## קישורים חיצוניים
* 

## הערות שוליים

קטגוריה:גלידות
קטגוריה:מותגי מזון
גנציאנה

**גנציאנה** (שם מדעי: *Gentiana*) הוא סוג צמח ממשפחת הערבזיים הכולל כ-400 מינים.

מיני הגנציאנה נפוצים בכל האזורים האלפיניים בעולם ומתאפיינים בפריחה בשלל צבעים: כחול, לבן, צהוב ואפילו אדום (הרי אמריקה הדרומית). המינים הגדלים בחצי הכדור הצפוני ובמיוחד בהרי אירופה מצטיינים בפריחה כחולה שופעת. ביניהם המינים Gentiana Acualis ו-Gentiana-Clussi. ישנם מינים המצויים גם בהרים ההודו-סיניים, הרי צפון אפריקה (מרוקו - Gentiana Verna) ובהרי דרום-מערב אסיה כולל הרי המזרח התיכון: טורקיה, איראן, סוריה עיראק ואפגניסטן. בין המינים הגדלים במזרח התיכון נמצאים בין השאר Gentiana Verna ,Gentiana Septemfida ,Gentiana Olivieri ו-Gentiana Cruciata. למרות הקושי הרב בגידולו התרבותי, מספר מינים מצאו את מקומם בגידול תרבותי במיוחד בגינות מסלעים: Gentiana Acualis ו-Gentiana Verna, כאשר המין Gentiana Acualis מצטיין בעמידות ליובש. הצמח משמש גם מקור לתרופות שונות, ובמיוחד המין Gentiana Lutea.

## קישורים חיצוניים

* 

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:ערבזיים
קטגוריה:צמחייה אלפינית
טורי ספלינג

**ויקטוריה דייבי "טורי" ספלינג** (באנגלית: **Victoria Davey "Tori" Spelling**; נולדה ב-16 במאי 1973) היא שחקנית יהודיה-אמריקאית. ספלינג ידועה בעיקר מתפקידה כדונה מרטין בסדרת הנעורים בוורלי הילס 90210, אותה הפיק אביה אהרון ספלינג.

## ביוגרפיה
ספלינג נולדה בלוס אנג'לס, קליפורניה, לקנדי ואהרון ספלינג, שניהם יהודים. אחיה רנדי ספלינג גם כן שחקן, ואף שיחק בבוורלי הילס 90210 במספר פרקים.

ספלינג הייתה נשואה לשחקן דין מקדרמוט ולהם חמישה ילדים. בשנת 2023, לאחר 17 שנות נישואים, הודיעו בני הזוג על פרידה.

## קריירה
לאחר השתתפות בתפקידים טלוויזיוניים קטנים, פריצתה של ספלינג כשחקנית הייתה בשנת 1990, בתפקיד דונה מרטין בסדרת הנעורים "בוורלי הילס 90210", בהפקתו של אביה. תפקיד זה הפך אותה לידוענית. בשנים 2008–2009 חזרה ספלינג לתפקיד דונה מרטין בשני פרקים בסדרת הטלוויזיה 90210, המבוססת על הסדרה "בוורלי הילס 90210". בשנת 2019 השתתפה בסדרה בוורלי הילס 90210.

מאז 2006 מככבים טורי ספלינג ובן זוגה דין מקדרמוט בתוכנית מציאות המבוססת על חייהם.

ב-2009 פרסמה ספלינג ספר אוטוביוגרפי. שמו, "sTORI Telling", הוא משחק מילים על שמה. הספר הגיע למקום הראשון ברשימת רבי-המכר של הניו יורק טיימס.

בשנת 2024 לוהקה לעונה ה-33 של "רוקדים עם כוכבים" בארצות הברית. היא ואנה סורוקין היו למודחות הראשונות של העונה.

## פילמוגרפיה
ממוזער|285px|ספלינג וטים גאן מציגים יחד באירוע בנובמבר 2007.

## פרסים

## קישורים חיצוניים

* טורי ספלינג, באתר People
* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות ילדות אמריקאיות
קטגוריה:משתתפי הזמר במסכה (תוכנית טלוויזיה אמריקאית)
קטגוריה:מתחרי רוקדים עם כוכבים (ארצות הברית)
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
רוח אחרת

"**רוח אחרת: 12 אמנים ישראלים**" היא תערוכה שאצרה שרה ברייטברג-סמל והתקיימה במוזיאון תל אביב בנובמבר 1981. 

בתערוכה הציגו תריסר אמנים "המתמודדים עם הבעיות של האמנות **מעבר ולאחר** האמנות המושגית, והמנסים כל אחד בדרכו הוא ליצור אמנות אחרת" (מדברי מנהל מוזיאון ת"א, מארק שפס, בפתח הקטלוג).  התערוכה נועדה לסמן את השינויים הרדיקליים באמנות שנות השמונים, בעקבות התרחשויות דומות בעולם (בארצות הברית – פרנק סטלה, לינדה בנגליס וג'וליאן שנאבל; בגרמניה – אנסלם קיפר, וגיאורג בזליץ; באיטליה – אנצו קוקי, פרנצ'סקו קלמנטה, סנדרו קיה, ומימו פלדינו). בתערוכה הוצגו התופעות השונות, שהרכיבו את אותה "רוח אחרת": החזרה לציור, האנטי-פורמליזם, החזרה לדימוי, והגישה החדשה לרומנטיקה, לאקספרסיוניזם, ולפרימיטיביזם. 

המציגים בתערוכה: רונית איגר, לארי אברמסון, ציבי גבע, תמר גטר, משה גרשוני,  מיכל נאמן, מרים נשרי, מרים נייגר-פליישמן,   מיכאל קובנר  דבורה שניידר, שאול שץ.

     
קטגוריה:תערוכות אמנות בישראל
קטגוריה:1981 בישראל
קטגוריה:מוזיאון תל אביב לאמנות: תערוכות
נבחרת סנגל בכדורסל

**נבחרת סנגל בכדורסל** היא נבחרת הכדורסל הלאומית של סנגל. הנבחרת מנוהלת על ידי התאחדות הכדורסל הסנגלית. 

נבחרת סנגל היא מהנבחרות החזקות באפריקה וזכתה 5 פעמים באליפות אפריקה בכדורסל. 6 פעמים נוספות סיימה הנבחרת במקום השני ושבע פעמים נוספות סיימה במקום השלישי.

נבחרת סנגל לא הותירה חותם משמעותי ברמה העולמית עד היום והישגי השיא שלה הם מקום 11 במשחקים האולימפיים בשנת 1980 העפלה לשמינית הגמר באליפות העולם בכדורסל בשנת 2014.
במבה בול המתפקד כסנטר בנבחרת הוא שחקן הפועל לב השרון מהליגה הלאומית (השנייה בחשיבותה בישראל)

## כל האולימפיאדות

## כל אליפויות העולם

## כל אליפויות אפריקה

## הערות שוליים

סנגל
כדורסל
נבחרת ניגריה בכדורסל

**נבחרת ניגריה בכדורסל** היא נבחרת הכדורסל הלאומית של ניגריה.

נבחרת ניגריה היא מהנבחרות החזקות באפריקה בשנים האחרונות. בשנת 2015 היא זכתה לראשונה באליפות אפריקה בכדורסל. ארבע פעמים היא סיימה במקום השני בשנים 1997, 1999, 2003 ו-2017 ושלוש פעמים נוספות היא סיימה במקום השלישי.

נבחרת ניגריה לא הותירה חותם משמעותי ברמה העולמית והשתתפה שלוש פעמים באליפות העולם בכדורסל. הישג השיא שלה בטורניר זה הוא המקום ה-13 ב-1998.  
נבחרת ניגריה השתתפה 3 פעמים במשחקים האולימפיים. הישג השיא שלה הוא המקום העשירי בשנת 2012 ובשנת 2020.

## כל האולימפיאדות

## כל אליפויות העולם

## כל אליפויות אפריקה

## סגל השחקנים
סגל הנבחרת בטורניר אולימפיאדת טוקיו (עמודת 'קבוצה' מתייחסת למועדון בו שיחק השחקן בזמן הטורניר):

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
ניגריה
קטגוריה:ניגריה: כדורסל
קטגוריה:נבחרות ניגריה
מחוזות נגורנו קרבאך

נגורנו קרבאך היה חבל ארץ באזרבייג'ן שהכריז באופן חד צדדי על עצמאותו כרפובליקה של נגורנו קרבאך. במהלך הקרבות, לשליטת ממשל החבל הועברו שטחים שקודם לא נכללו באזור האוטונומי, ולעומת זאת חלק מהשטח של האזור האוטונומי המקורי נכבש על ידי צבא אזרבייג'ן.
מבחינה מנהלית נגורנו קרבאך מחולקת ל-7 מחוזות (район, ראיון) ועיר בעלת מעמד מיוחד.

בעקבות מלחמת נגורנו קרבאך השנייה שטחים נרחבים חזרו לשליטת אזרבייג'ן. לאחר סיום הלחימה שטח של נגורנו קרבאך בשליטה ארמנית היה קטן מהשטח שהיה באזור אוטונומי בתקופת ברית המועצות.

השטח כולו חזר לשליטת אזרבייג'ן בתום שנת 2023.

## מחוזות נגורנו קרבאך (2020–2023)
שמאל|250px|ממוזער|מפת מחוזות נגורנו קרבאך; השטחים המפוספסים הם השטחים בשליטת אזרבייג'ן עליהם טוענת נגורנו קרבאך ריבונות.

## מחוזות נגורנו קרבאך (1992–2020)
שמאל|250px|ממוזער|מפת מחוזות נגורנו קרבאך עד לשנת 2020; השטחים בפסים אנכיים הם השטחים שנמסרו חזרה לשליטת אזרבייג'ן בעקבות הסכם הפסקת האש. השטחים בפסים אופקיים הם השטחים בשליטת אזרבייג'ן עליהם טוענת נגורנו קרבאך ריבונות עוד בטרם הפסקת האש.

*
*
ראול דופי

**ראול דופי** (בצרפתית: **Raoul Dufy**; 3 ביוני 1877 – 23 במרץ 1953) היה צייר צרפתי מזרם הפוביזם.

## ביוגרפיה
ראול דופי נולד בלה הבר, נורמנדי למשפחה בת תשע נפשות. הוא עזב את בית הספר בגיל 14 לטובת עבודה בחברה ליבוא קפה. כשהיה בן 18 החל לקחת שיעורי ערב באמנות בבית הספר לאמנות בלה הבר. בין השאר למד על יצירותיו של אז'ן בודן במוזיאון בעיר.

הוא שירת שנה בצבא, ובשנת 1900 זכה במלגה לבית הספר הלאומי הגבוה לאמנויות היפות בפריז. שם הוא למד בצוותא עם ז'ורז' בראק, והושפע מאמנים אימפרסיוניסטים כמו קלוד מונה וקאמי פיסארו.

בשנת 1905 נחשף ליצירה של אנרי מאטיס, שהשפיעה על סגנונו וקירבה אותו לזרם הפוביזם.

דופי פגש לראשונה את זרם הפוביזם בסאלון דה אינפנדנטס בשנת 1905, ולאחר מכן התאים את הסגנון למטרותיו. במהלך חייו, האמן נסע הן בחו"ל והן בצרפת, מצייר נופים של הים התיכון בעיר ניס, כמו גם סצנות של מרוצי סוסים. במהלך שנות ה-20 עבד דופי במגוון של חומרים, בייצור קרמיקה, שטיחים, וקישוטים אדריכליים בקנה מידה גדול. העבודה שלו לביאנלה ה-26 של ונציה, זכתה בפרס הגדול ביותר לציור ב -1952, שנה לפני מותו.

הוא צייר מספר ציורי קיר לבנייני ציבור ועסק בעיצוב אופנה בשיתוף עם המעצב הצרפתי פול פוירה.

הוא מת בצרפת ב-23 במרץ 1953 ונקבר בקרבה לאנרי מאטיס, בבית קרבות בסימיז, פרבר של ניס.

## קישורים חיצוניים

* 
* 
* 
* 

## הערות שוליים

קטגוריה:ציירים צרפתים
קטגוריה:אמנים פוביסטים
קטגוריה:מעוטרי אות לגיון הכבוד
קטגוריה:צרפתים שנולדו ב-1877
קטגוריה:צרפתים שנפטרו ב-1953
אנסאזי

שמאל|ממוזער|250px|מקום מגורים של האנסאזי בפארק הלאומי מסה ורדה
ה**אנסאזי** היו בני שבטים אינדיאנים קדמונים שמרכזם התרבותי היה בעיקר באזור ארבע הפינות שבדרום-מערב ארצות הברית המודרנית.

## מוצאם
שמאל|ממוזער|250px|בתי האבן בקניון דה שאי

האנסאזי, המכונים גם "אנשי הפואבלו הקדומים", חיו באזור הרמות והקניונים סביב העיירה קאיינטה שבמדינת אריזונה ארצות הברית. בעברם הרחוק היגרו בסביבות המאה השלוש עשרה מאזור מוצאם בקולורדו לאזור אריזונה שבדרום מערב ארצות הברית.

## סיבות הגירתם

לא ידוע מה הסיבה להגירתה המסיבית של שבט האנסאזי. השערה אחת טוענת שההגירה נבעה בעיקר ממאבקים אידאולוגיים בחברה האנסאזית, דברים אשר יצרו חילוקי דעות שונות בנושאי דת וחברה. בנוסף להשערות אלה התווספו השערות על בצורות קשות אשר הועלו על ידי חוקרי התרבות האנסאזית, כמו כן במקביל נמצא חיזוק להשערה זו עקב בדיקת אקלים ארכאולוגית כי אכן תקופות יובש הן שגרמו לשרשרת אירועים משפיעים על החברה האנסאזית.

## אורח חייהם
[שמאל|ממוזער|250px|הריסות מגורי האבן ב[פואבלו בוניטו]]

האנסאזי היו ידועים בזכות כלי הקדרות, וסגנון בניית בתי מגוריהם. שבט זה הקים יישובי קבע אשר הטביעו את חותם בנוף המדברי של האזור, מבנים ייחודיים אשר היו שונים משאר מבני הקבע של שבטי האינדיאנים האחרים. החברה האנסאזית עברה מעבודת האדמה לאומנות הצייד, דבר שהוביל לשינוי נרחב בתרבות האנסאזית וגרם לאלימות קיצונית עם נדידות מאולצות לאזור מערב ארצות הברית, ובכך הסתיימה לה התרבות האנסאזית עם הזמן.

## דעות שונות על מוצאם

הארכאולוגים עדיין דנים בשאלה מתי הופיעו האנסאזי הראשונים, ואחת הדעות (המבוססת על סיווג פקוס) היא שהדבר אירע בסביבות המאה ה-13. דעה אחרת היא שמדובר במאה השתים עשרה. חוקרים אחדים סוברים כי האנסאזי הם אבותיהם של אנשי הפואבלו המודרניים, דבר שמעלה אפשרויות נוספות לתאוריות חדשות על מוצאם וסופם המסתורי.

משמעות המילה אנסאזי בשפת הנאוואחו היא "הקדמונים" או "אויב קדמון".

## ראו גם
* הפארק הלאומי ההיסטורי תרבות צ'אקו
* הפארק הלאומי מסה ורדה

## לקריאה נוספת
* ג'ארד דיימונד, **[[התמוטטות (ספר)|התמוטטות - מדוע נפלו הציוויליזציות הגדולות של העבר? האם זה יכול לקרות גם לנו?]]**, פרק 4 "העתיקים": בני אנסאזי ושכניהם, (מאנגלית: עמנואל לוטם), תל אביב: מטר, תשס"ח-2008.

## קישורים חיצוניים

* 

## הערות שוליים

קטגוריה:אינדיאנים: שבטים בארצות הברית
קטגוריה:אמריקה הצפונית: תרבויות ארכאולוגיות
קטגוריה:ארצות הברית: ארכאולוגיה
תפירה רפואית

260px|ממוזער|שמאל|תפר רפואי מוחזק במלקחיים, האריזה מוצגת מעל
**תפירה רפואית** היא פעולה כירורגית או** [[כירורגיה פלסטית|כירורגית-פלסטית]],** הנעשית לצורך סגירת חתך או קרע בעור אדם או בעל-חיים.

כאשר החתך נוצר בפעולה ניתוחית, הוא מאוחה בסיום הניתוח בעזרת תפרים. כאשר נוצר קרע כתוצאה מטראומה, ולדעת המומחה הרפואי אין די בהדבקה בעזרת דבק ביולוגי, יאוחה הפצע בעזרת תפירה רפואית. ריפוי פציעות בעזרת תפירה רפואית משמש את הרפואה כבר אלפי שנים, אך האופן המדויק בו הוא נעשה - מתקדם מעת לעת. כך גם החומרים שבהם משתמשים לתפירת החתך.

לפי החוק במדינת ישראל, הרשות לעסוק בתפירה רפואית והוצאת תפרים נתונה לרופא בלבד, ולא לאח.

## אופן הביצוע
התפירה הרפואית נעשית כמעט תמיד בהרדמה מקומית או מלאה. כאשר אזור החתך רדום, נוטל הרופא חוט העשוי מחומר מיוחד, ובקצהו מחט זעירה מקומרת. הוא מחדיר את המחט האוחזת את החוט בסמוך לשפת החתך, מעביר אותה אל צד החתך השני ומחדיר גם שם את המחט והחוט תחת שפת החתך. לאחר מכן הוא מושך את החוט, ומבצע, בעזרת מלקחיים מיוחדות, קשירה של החוט משני עבריו של החתך. כך מתהדקות שפתי החתך ונצמדות זו לזו. על תהליך זה הוא חוזר מספר פעמים, עד שכל אורך החתך צמוד ומאוחה. קיימות שיטות תפירה נוספות, המתאימות לצרכים כירורגיים רבים ושונים.

## חומרי תפירה בגוף חי
לצורך תפירה רפואית השתמשו בעבר בחוטי משי או פלסטיק, ולכן היה צורך בטיפול מיוחד להוצאת התפרים. כיום מעדיפים במידת האפשר להשתמש בחוטי תפירה העשויים מרקמות הנלקחות מדפנות המעיים של בעלי חיים, לרוב כבשים. היתרון בשימוש בחוט מסוג זה הוא שאין צורך בהוצאת התפרים, כיוון שהם נמסים מאליהם בתוך כשבועיים, ונספגים אל תוך רקמות הגוף.

במרץ 2020 פורסם מאמר שלפיו מחקר חדשני עשוי לאפשר תפירה רפואית של חתכים באמצעות חוט שעשוי מרקמות תאים אנושיים. הצורך עלה בעקבות מקרים מסוימים שבהם נוצרו זיהומים ודלקות שונות בעור לאחר שימוש בתפרי משי או פלסטיק, ואף בתפרי מעיים של בעלי חיים. הזיהום או הדלקת גרמו לבני האדם לגרד את אזור התפרים וכך להשאיר צלקות גם לאחר שהעור התאחה. שימוש בעור אנושי לעומת זאת, הוא חומר טבעי לחלוטין שלא אמור לעורר שום תגובה זיהומית.

## קישורים חיצוניים

* מחקר חדש מאוניברסיטת תל אביב: מהפכה רפואית: הלחמה בלייזר במקום תפירה בחוטים - תהליך מהיר ומונע צלקות, באתר אוניברסיטת תל אביב
*  

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פעולות כירורגיות
קטגוריה:תפירה
מגדל W

**מגדל W** הוא גורד שחקים הנמצא בשכונת פארק צמרת בתל אביב, צפונית לתחנת הרכבת תל אביב מרכז ומערבית לנתיבי איילון. בין סיום בנייתו בשנת 2010 ועד ל-2013 הפך המגדל, בגובה 156.4 מטרים, לבניין הגבוה בישראל המשמש למגורים בלבד. ב-2013 הפך מגדל נוה נוף למגדל המגורים הגבוה ביותר.

המגדל הוקם על ידי קבוצת רכישה שארגנה קבוצת ישראל קנדה, ותוכנן על ידי משרד ישר אדריכלים. את בניית המגדל ביצעה חברת א. דורי, ועלות הבנייה הייתה של 245 מיליון שקל.

בנייתו של המגדל החלה בשנת 2007 ובדצמבר 2008 הסתיימה בניית השלד והוא הגיע לגובהו המרבי. במגדל יש 168 דירות מגורים ב-46 קומות וחניון תת-קרקעי בן חמישה עשר אלף מטרים רבועים. שטח המגרש הוא חמישה דונמים.

בשנת 2010 ו-2011 החלה חברת ישראל קנדה להקים במתחם גם את מגדל W-Prime ומגדל W-Boutique. מגדל W-Prime הוא בעל עיצוב דומה למגדל W, עם 44 קומות, ובשנת 2015 הגיע לגובהו המרבי העומד על כ-150 מטרים. במגדל W-Boutique ישנן 31 קומות.

ב-2014 שודרה ב-HOT סדרת הטלוויזיה "איש חשוב מאוד" בכיכובו של יהודה לוי שצולמה בחלקה בדירה בקומה ה-34 בבניין.

## ראו גם
* גורדי שחקים בישראל

## קישורים חיצוניים

* אתר הפרויקט
* אתר קבוצת ישראל קנדה
* 
* 
* 
*

W, מגדל
W
שומה (מיסוי)

פירוש המילה **שׁוּמָה** בעברית הוא "הערכה" או "אומדן לערכו של דבר". בישראל עוסקת רשות המיסים בגביית המיסים, ועובדיה העוסקים בגבייה קרויים "פקידי שומה". בדיני מיסים תהליך השומה הוא קביעה של אחת מרשויות המס מהי הכנסתו החייבת של הנישום, ומכאן קביעת סכום המס שעליו לשלם.

## סוגי שומות
**קיימים מספר סוגי שומות**:
* שומת מס הכנסה - שומה הקובעת את הכנסתו החייבת במס של הנישום בשנת המס.
* שומת מס שבח - שומה הקובעת את הרווח שנוצר לנישום כתוצאה ממכירת נדל"ן.
* שומת מס רכישה - שומה הקובעת את גובה המס שיש לשלם בגין רכישת נדל"ן.
* שומת מע"מ (שומת מס תשומות) - קובעת את הסכום אותו חייב הנישום בגין מע"מ העסקאות שגבה בניכוי מע"מ התשומות המוכר שקוזז.
* שומת מס הכנסה ניכויים - שומה הקובעת את התשלום אותו חייב הנישום בגין ניכויים.

### אופן ביצוע ההליך
#הנישום מגיש הצהרה על הכנסתו / רווחים מכל מקור שהוא.
#פקיד השומה בודק את השומה ויכול לקבל את שומת הנישום או לקבוע שומה הנקראת גם "שומה לפי מיטב השפיטה".
#אם נתקבלה השומה של הנישום, ההליך סופי.
#אם נתקבלה שומה לפי מיטב השפיטה של פקיד השומה, יכול הנישום לערער עליה בהליך מוסדר.

## קישורים חיצוניים
* פרטי יחידות השומה בישראל, באתר רשות המיסים

## הערות שוליים

קטגוריה:ישראל: מיסוי
טילון (פירושונים)

מקור השם "טילון" הוא מהמילה "טיל", ולכן משמעותו הדקדוקית היא – טיל קטן. יש כמה דברים הדומים (בתכונות מסוימות שלהם) לטיל-קטן, שקיבלו את הכינוי "טילון" בעברית ישראלית:
משה שניצר

250px|ממוזער|שמאל|כיכר ע"ש משה שניצר באזור הבורסה ברמת גן
**משה שניצר** (21 בינואר 1921 - 16 באוגוסט 2007) היה מחלוצי תעשיית היהלומים בישראל. נשיא בורסת היהלומים הישראלית הרביעי בשנים 1967–1993 וחתן פרס ישראל על תרומה מיוחדת לחברה ולמדינה ב-2004.

## ביוגרפיה
שניצר נולד בצ'רנוביץ שברומניה, ובשנת 1934 עלה לארץ ישראל. למד בגימנסיה בלפור ולמד היסטוריה ופילוסופיה באוניברסיטה העברית בירושלים, היה חבר האצ"ל (1941), ובשנת 1948 גויס לשירות בצה"ל. בשנת 1942 החל לעבוד כמנסר יהלומים. כעבור שנתיים מונה למנהל עבודה ונבחר ליו"ר ארגון מנהלי העבודה בתעשיית היהלומים. בשנת 1952 הקים את חברת "שניצר-גרינשטיין" לייצור וסחר יהלומים. 

בשנת 1947 נמנה שניצר עם מייסדי בורסת היהלומים בישראל, וב-1949 נבחר לסגן נשיא הבורסה. כסגן הנשיא שימש בפועל כנשיא בין השנים 1964–1966, בעקבות מחלתו של הנשיא אברהם ליפשיץ. לאחר מכן נבחר שניצר לנשיא הבורסה הרביעי (1967–1993), ומשנת 1994 היה לנשיא של כבוד. בתקופת כהונתו הורחב ענף היהלומים והיה לענף העיקרי בייצוא התעשייתי מישראל. שניצר עצמו נבחר פעמיים לנשיא פדרציית בורסות היהלומים העולמית (1968–1971 ובשנית בין השנים 1978–1982), ובתום כהונתו נבחר לנשיא כבוד של הארגון. 

תרומתו לקידום הענף נעשתה גם על ידי הוצאת כתב העת הראשון של ענף היהלומים "היהלום" (משנת 1944), פרסום ספר הלימוד הראשון בנושא בשפה העברית - "יהלומים" (עם אלחנן הלפרין) – ובשנת 1980, עם ייסוד מוזיאון היהלומים על שם הארי אופנהיימר ברמת גן. שניצר עמד בראש המוזיאון עד לשנת 2003.

פעילותו העסקית והציבורית כללה חברות במועצת המנהלים של בנק לאומי לישראל (1988–1998) ויו"ר ועדת האשראי של הבנק, יו"ר קרן שניצר למחקר בתחומי הכלכלה והסוציולוגיה (הוקמה ב-1982), יו"ר מועצת המנהלים של מכון היהלומים (1986–2003) וכן יו"ר מבצע "הקש בדלת" של האגודה למלחמה בסרטן.

עבור פועלו קיבל שניצר את עיטור מסדר לאופולד הבלגי (1982), תואר דוקטור לשם כבוד מאוניברסיטת בר-אילן (1984), פרס ישראל על תרומה מיוחדת לחברה ולמדינה (2004), תואר יקיר העיר תל אביב-יפו ואזרחות כבוד של העיר רמת גן. כן הוענקו לו אות הוקרה מתעשיית היהלומים בניו יורק ותואר יקיר תעשיית היהלומים בישראל. בשנת 1998 נקראה על שמו כיכר ברמת גן, ובשנת 2002 קראה בורסת היהלומים למתחם בנייניה בשם "קריית משה שניצר".

מנישואיו לוורדה היה שניצר אב לשלושה, בהם אשת העסקים חנה גרטלר, אמו של איש העסקים דן גרטלר, והיהלומן שמואל שניצר. אחיו היה הגסטרואנטרולוג ד"ר נפתלי נורברט שניצר.

## קישורים חיצוניים

* 
* משה שניצר באתר בורסת היהלומים הישראלית
* קרן שניצר, באתר אוניברסיטת בר-אילן
* משה שניצר באתר פורטל היהלומים הישראלי
* 

קטגוריה:יהודים מבוקובינה
קטגוריה:ישראלים ילידי רומניה
קטגוריה:אנשי העלייה החמישית
קטגוריה:בוגרי גימנסיה בלפור
קטגוריה:בוגרי האוניברסיטה העברית בירושלים
קטגוריה:אנשי עסקים ישראלים
קטגוריה:זוכי פרס ישראל על תרומה מיוחדת לחברה ולמדינה
קטגוריה:לוחמי האצ"ל
קטגוריה:מנכ"לים ישראלים
קטגוריה:דירקטורים ישראלים
קטגוריה:נשיאי בורסת היהלומים הישראלית
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:יקירי תל אביב-יפו לשנת 1996
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1921
קטגוריה:ישראלים שנפטרו ב-2007
אן נו גיוג'ה

**אֵן נוֹ גְיוֹגָ׳ה**, או **אֵן נוֹ אוֹזוּנוּ** (**En no Gyōja**; נולד בשנת 634) היה מיסטיקן ונזיר יפני שאליו באופן מסורתי מיוחסת יסוד שוגנדו, דת יפנית עתיקה וסינקרטיסטית. דת המאחדת בין טאואיזם, שינטו ובודהיזם ומאופיינת בצורת חיים סגפנית. הוא גם מוערך ומוערץ כבוּדהיסָאטּוָוה או בוסאטסו (המילה היפנית לבודהיסאטווה) וגם כרודף הארה.

כתיבת הספר (הלא מקודש) הסוטרה על החיים הבלתי מוגבלים של הגוף המשולש מיוחסת לאן נו גיוזה. הודות למוניטין שלו כקדוש הרים האמינו שביכולתו לבצע מעשים על טבעיים. ברומנו של קוג'י סוזוקי, "טבעת", שולפת שיזוקו ימאמורה פסלון של אן נו גיוזה מהים, ממנו היא שואבת כוחות על טבעיים.

## קישורים חיצוניים

* Sacred site "Yoshino and Omine", מתוך אתר מחוז וקאיאמה
* Yoshino-Kumano National Park - מתוך אתר רשות הפארקים הלאומיים של יפן
* Yoshino - מתוך אתר ארגון התיירות הלאומי של יפן
* En no Ozunu - מתוך "האנציקלופדיה של שינטו" באתר אוניברסיטת קוקוגאקואין

קטגוריה:נזירים
קטגוריה:יפנים
קטגוריה:ילידי 634
לואי לה וו

**לואי לה וו** (בצרפתית: **Louis Le Vau** ; 1612 – 11 באוקטובר 1670) היה אדריכל צרפתי אשר כיהן בתפקיד האדריכל הראשי של המלך לואי ה-14, מלך צרפת.

## קורות חיים
לה וו נולד בעיר פריז בשנת 1612. הוא הועסק על ידי לואי ה-14, יחד עם אנדרה לה נוטרה ושארל לה ברון בתכנון ארמון ורסיי וטירת וו-לה-ויקונט.

כמו כן, תכנן לה וו מבנים רבים ברחבי צרפת ובהם:
* מספר אגפים בארמון הלובר (יחד עם קלוד פרו).
* שני אגפים בטירת ונסן.
* טירת רנסי.
* כנסיית סן סולפיס.
* אוטל למבר שבאיל סן לואי.
* הקולז' דה קטרה ניסיון (המשמש כיום את מכון צרפת).

לה וו נפטר בפריז ב-11 באוקטובר 1670.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:אדריכלי בארוק
קטגוריה:אדריכלים צרפתים במאה ה-17
קטגוריה:לואי הארבעה עשר, מלך צרפת
קטגוריה:ילידי 1612
קטגוריה:נפטרים ב-1670
מניפולציה (תורת המשחקים)

בתורת המשחקים, מניפולציה היא מצב בו שחקן במשחק שיתופי יכול לשנות את תוצאת פונקציית בחירה חברתית לטובתו (כלומר, כך שהתוצאה תהא עדיפה יותר על פי יחס ההעדפות שלו) על ידי בחירה בניגוד ליחס ההעדפות שלו.

תהליך הבחירה החברתית בנוי כך שכל פרט אמור לדווח מה הוא יחס ההעדפות החזק שלו על קבוצת האפשרויות הנתונות ופונקציית הבחירה החברתית תחזיר אפשרות אחת שמוגדרת כאפשרות העדיפה על החברה כולה. בתהליך הזה ישנה הנחה שהפרט מדווח באופן אמיתי על יחס ההעדפות החזק שלו. אך, יכול להיות מצב שבו לפרט יש אינטרס לשקר בנוגע לפרופיל ההעדפות החזק שלו, ולדווח על פרופיל העדפות חזק אחר, ועל ידי כך להביא למצב שבו תיבחר אפשרות שעדיפה לו. אם מצב כזה אפשרי נאמר שתהליך הבחירה החברתית ניתן למניפולציה.

למונח מניפולציה שימוש עיקרי במשפט Gibbard-Satterthwaite.
## פונקציה הניתנת למניפולציות
**הגדרה:**
פונקציית בחירה חברתית \!G תיקרא ניתנת למניפולציות אם עבור קבוצת השחקנים \! N קיימים:
#פרופיל העדפות חזקות \! P^N
#פרט i \in N
#יחס העדפות חזקות \!Q_i
כך שמתקיים: \!G(Q_i,P_{-i})\succ_{p_i} G(P^N) .
כאשר \!P_{-i} הוא פרופיל ההעדפות \!i\not=\forall j\in N .

כלומר, פונקציית בחירה חברתית G ניתנת למניפולציה אם ישנו פרופיל העדפות חזקות כלשהו שבו יש פרט שיכול לדווח על יחס העדפות חזק שונה ממה שיש לו באמת ועל ידי כך לגרום לאפשרות טובה יותר עבורו להיבחר. אלמלא היה בוחר לשקר הייתה נבחרת האפשרות הפחות טובה עבורו.

פונקציית בחירה חברתית שתרחיש כזה לא יכול להתקיים בה נקראת **עמידה למניפולציות**.

פונקציית בחירה חברתית דיקטטורית היא בהכרח **עמידה למניפולציות**.
לדיקטטור אין אינטרס לדווח על יחס העדפות חזק שונה מהאמת משום שבכל מקרה האפשרות הנבחרת היא העדיפה עליו. אם ידווח על יחס העדפות שונה הוא לא ירוויח. לכל שאר הפרטים גם אין אינטרס לדווח על יחס העדפות שונה מכיוון שבכל מקרה יחסי ההעדפות שלהם אינם משפיעים על בחירת האפשרות העדיפה.

## שימוש במשפט Gibbard-Satterthwaite

משפט Gibbard-Satterthwaite גורס כי עבור פונקציית בחירה חברתית \!G המקיימת:
*\!G עמידה למניפולציות
*\!G פה אחד
* הטווח של \!G  מכיל לפחות שלוש אפשרויות
אזי \!G דיקטטורית.
מכך נובעת המסקנה החזקה כי אם פונקציית בחירה איננה דיקטטוריות אזי בהכרח קיימים מצבים בהם עדיף לפחות לשחקן אחד להצביע בשונה מיחס ההעדפות האמיתי שלו;כלומר, להפעיל מניפולציה.
## דוגמה

ולדימיר (נסמנו ב-1), איליץ' (נסמנו ב-2) ולנין (נסמנו ב-3) הם חברי הסובייט של הכפר, הנדרשים לבחור באיזה צבע יצבעו כל בתי הכפר: a-אדום,b-בורדו,c-כחול.
כל אחד מדרג את הצבעים מהאהוב עליו ביותר, לאהוב עליו פחות. הצבע נבחר לפי דירוג בורדה (צבע מקבל K נקודות מבוחר מסוים אם הבוחר דירג K צבעים כעדיפים פחות מצבע זה-הצבע בעל סך הנקודות הגבוהה ביותר מנצח), ובמקרה של תיקו הצבע הנבחר הוא אדום.
נתבונן בפרופיל ההעדפות הבא:
*\!a\succ_{p_1}b\succ_{p_1}c
*\!c\succ_{p_2}a\succ_{p_2}b
*\!b\succ_{p_3}c\succ_{p_3}a
אם כולם מדווחים על פרופילי ההעדפות האמיתיים שלהם, אזי בתי הכפר יצבעו באדום (תיקו על פי דירוג בורדה a=3, b=3, c=3).
אולם, אם לנין ידווח כי וקטור ההעדפות שלו הוא כדלהלן:
\!c\succ_{p_3}b\succ_{p_3}a
אזי הצבע הנבחר יהא כחול (על פי דירוג בורדה a=3, b=2, c=4);המדורג גבוה יותר מאדום על פי יחס ההעדפות האמיתי של לנין.
לכן, פונקציית בחירה חברתית זו היא ניתנת למניפולציות.

## ראו גם
* תורת המשחקים - מונחים

קטגוריה:תורת המשחקים
צירות

[ממוזער|[בית השגרירות הרוסית|בית הצירות הסובייטית בתל אביב.]]
**צירות** (באנגלית: **Legation**) הוא מושג בדיפלומטיה המתאר נציגות דיפלומטית בדרגה נמוכה משגרירות. בראשה עומד נציג דיפלומטי בדרגת ציר, אשר נחשב כמייצג המדינה השולחת אך לא כנציג ראש המדינה, בשונה משגריר, הנחשב כנציג של ראש המדינה. כיום אין שימוש במוסד.

## מקור השם
המונח ציר לקוח מעברית מקראית, שם הוא מתאר שליח,  הנשלח לעמים .

## היסטוריה
במהלך המאה ה-19 ובשנים הראשונות של המאה ה-20 היו רוב הנציגויות הדיפלומטיות בעולם צירויות. שגריר נחשב לנציג האישי של ראש המדינה, ורק מעצמה גדולה שלחה שגרירים. מונרכיות קטנות היו שולחות רק ציר ומקימות צירות. בשל הדדיות דיפלומטית, גם המונרכיות הגדולות הקימו רק צירויות במדינות שהקימו בהם צירויות. לדוגמה, בשנות הדעיכה של הקיסרות הצרפתית השנייה, הקונפדרציה הצפון-גרמנית החזיקה בשגרירות בפריז, בעוד לבוואריה ולארצות הברית היו צירויות.

בארצות הברית הייתה התנגדות בראשית ימיה לשימוש במונח "שגריר" (Ambassador) שנתפס כנציג ראש המדינה ומלוכני, והנציגים הדיפלומטיים שמונו על ידיה כונו מינסטר או שליח (Minister או Envoy), שנתפסו כנציגי המדינה עצמה ולא העומד בראשה ולכן נחשבו לרפובליקניים יותר. הקמת הרפובליקה הצרפתית השלישית הביאה לכך שהמונח שגריר לא זוהה עם מונרכיות, וגרמה לכך שב-1893 הוחלט בארצות הברית לשלוח שגרירים, תוך שדרוג הצירויות שלה לשגרירויות. הצירויות האמריקניות האחרונות, בבולגריה והונגריה, שודרגו לשגרירויות ב-1966.

הצירויות האחרונות בעולם היו הצירויות הבלטיות, שהמשיכו להתקיים לאחר כיבוש המדינות הבלטיות על ידי ברית המועצות ב-1940, ששודרגו לשגרירויות ב-1991 לאחר שהמדינות הבלטיות קיבלו עצמאות מחודשת מברית המועצות, והצירויות של פינלנד ושוודיה לדרום אפריקה, אשר שודרגו לשגרירויות ב-1991 ו-1994 בהתאמה לאחר תום משטר האפרטהייד.

## צירויות ישראל
הנציגויות הדיפלומטיות הראשונות שפתחה מדינת ישראל ברחבי העולם לאחר הקמתה היו צירויות ולא שגרירויות, וזאת מטעמי צניעות. המלצה ברוח זו הופיעה במסמך "קווים למבנה שירות החוץ של המדינה היהודית" שהכינו חניכי המוסד להשתלמות והוגש לוועדת המצב בינואר 1949. במהלך השנים שודרגו כל הצירויות של ישראל לשגרירויות.

## ראו גם
* שגרירות
* קונסוליה
* דרג דיפלומטי

## קישורים חיצוניים

## הערות שוליים

קטגוריה:דיפלומטיה
חובט שטיחים

שמאל|ממוזער|250px|חובט שטיחים
**חובט שטיחים** הוא כלי המשמש לניקוי שטיחים, באמצעות חבטת האבק מהם.

חובטי השטיחים היו עשויים בדרך כלל ממארג במבוק, אך חובטים עכשוויים עשויים גם מפלסטיק. צורתו של חובט השטיחים כשל מחבט טניס בעל ידית ארוכה, ובקצה משטח טבעתי. במהלך השנים פחת השימוש בחובטי השטיחים, לטובת שימוש בשואבי אבק.

כדי שהאבק יתפזר מחוץ לבית, מתבצעת חבטת השטיחים בדרך כלל כאשר השטיח משתלשל החוצה מחלון הבית או ממעקה המרפסת.

## בישראל
החבטה יוצרת רעש, ועל כן בישראל נאסר על חבטת שטיחים בין השעות 14:00 ל-16:00 ובין 19:00 בערב ל-7:00 בבוקר, בתקנות למניעת מפגעים (מניעת רעש), התשנ"ג-1992. עוד קודם להתקנת התקנות, הטילו ערים שונות, ובהן ירושלים, תל אביב-יפו, חיפה, חולון, בת ים ופתח תקווה, איסור דומה במסגרת חוקי העזר שלהן.

## לקריאה נוספת
* אמנון דנקנר ודוד טרטקובר, **[[איפה היינו ומה עשינו]]**, עמ' 107.

## קישורים חיצוניים

קטגוריה:כלי ניקוי
נבחרת שוודיה בכדורסל

**נבחרת שוודיה בכדורסל** היא נבחרת הכדורסל הלאומית של שוודיה. 

הישג השיא של הנבחרת הוא מקום עשירי במשחקים האולימפיים שנערכו בשנת 1980.

נבחרת שוודיה העפילה 11 פעמים לאליפות אירופה בכדורסל והישג השיא שלה בטורניר זה הוא המקום ה-11 בשנת 1995. הנבחרת מעולם לא  העפילה לאליפות העולם בכדורסל.

## כל האולימפיאדות

## כל אליפויות אירופה

## קישורים חיצוניים

## הערות שוליים

שוודיה
קטגוריה:שוודיה: כדורסל
קטגוריה:נבחרות שוודיה
הטריאנון הקטן

שמאל|ממוזער|250px
ממוזער|שמאל|250px|חדר האוכל הגדול
[ממוזער|שמאל|250px|[בלוודרה (אדריכלות)|בלוודרה בגן הטריאנון הקטן]]
**הטריאנון הקטן** (בצרפתית: **Petit Trianon** - פטי טריאנון) הוא ארמון קטן הממוקם בגנים של ארמון ורסאי, בסמוך לפריז.

## היסטוריה
המבנה תוכנן על ידי האדריכל אנז'-ז'אק גבריאל במצוות לואי החמישה עשר עבור פילגשו מאדאם דה פומפדור, והוקם בין השנים 1762–1768.

מאדאם דה פומפדור נפטרה ארבע שנים לפני השלמת המבנה, והוא שימש את יורשתה - מאדאם דו בארי. עם עלייתו לשלטון של לואי השישה עשר בשנת 1774, הוענק הארמון וגניו למלכתו - מארי אנטואנט.

מארי אנטואנט השתמשה במבנה כארמונה הפרטי, ואירחה בו את ידידותיה. איש לא הורשה להיכנס למבנה בלי אישורה של המלכה.

## תיאור המבנה
המבנה נבנה בתקופת המעבר בין סגנון הרוקוקו לסגנון הנאו קלאסי, בהתאם לסוף תקופת סגנון לואי החמישה עשר וסגנון לואי השישה עשר. הארמון בנוי בסגנון פשוט יחסית. המבנה סימטרי, ומעוטר בעמודים קורינתיים.

המבנה תוכנן כך שיהיה בו מגע מועט ביותר בין אנשי האצולה לבין המשרתים. בעת תכנון המבנה נבנה חדר האוכל כך ששולחן האוכל יורד על ידי מעלית לקומה התחתונה ויערך על ידי המשרתים מבלי שיראו זאת האורחים. בפועל, מתקן ההרמה לא שימש את מארי אנטואנט ופמלייתה. כמו כן, על מנת להגן על פרטיות המלכה, נבנו מראות חדר השינה של המלכה כך שניתן להזיזן וזאת על מנת למנוע מצב בו יוכלו לצפות במלכה מבעד לחלונות החדר.

## ראו גם
*הטריאנון הגדול
*כפר המלכה

## קישורים חיצוניים

* 
* וידאו של הטריאון הקטן

קטגוריה:ערכים שבהם תבנית בריטניקה אינה מתאימה
קטגוריה:ארמון ורסאי
קטגוריה:צרפת: ארמונות
קטגוריה:צרפת: אתרי מורשת עולמית
קטגוריה:מבנים נאו-קלאסיציסטים
הטריאנון הגדול

שמאל|ממוזער|250px|אכסדרת העמודים בין שני חלקי המבנה
**הטריאנון הגדול** (בצרפתית: **Grand Trianon**) הוא ארמון השוכן בחלקם הצפון-מערבי של גני ארמון ורסאי.

הטריאנון הגדול נבנה לבקשת לואי ה-14, מלך צרפת כמקום מנוחה עבורו ועבור פילגשו מאדאם דה מונטספן. בארמון נערכו ארוחות קלות (*collations*), מבלי צורך לעמוד בכל כללי הטקס של הארוחות הרשמיות שנערכו בארמון ורסאי.ממוזער|250px|חזית המבנה|ימין
## היסטוריה
בשנת 1670 רכש לואי ה-14 שטח בסמוך לארמון ורסאי והורה לאדריכל לואי לה וו לתכנן ביתן חרסינה (*pavillon de porcelaine*). חזית המבנה עוטרה באריחי חרסינה (פורצלן) בסגנון העיר דלפט שבהולנד. האריחים יוצרו ברואן, ליסיו, נוור וסן-קלוד. הקמת המבנה החלה בשנת 1670 והסתיימה בשנת 1672.

במהלך השנים נפגעו האריחים העדינים, וצבעם דהה. בשנת 1687 הורה לואי ה-14 על הריסת הביתן והקמת ביתן חדש על פי תוכניות האדריכל ז'ול הארדואין-מנסאר. הארדואין-מנסאר תכנן מבנה כפול בגודלו מהביתן שתכנן לה וו, וציפה אותו בשיש ורוד מלנגדוק.

הקמת המבנה החלה ביוני 1687 והושלמה בינואר 1688. המבנה נחנך בנוכחות לואי ה-14 ואשתו, מאדאם דה מנטנון.

לאחר המהפכה הצרפתית ננטש המבנה. בעת שלטונו של נפוליאון בונפרטה שיפץ נפוליאון את המבנה, ריהט אותו מחדש, והשתמש בו כמגוריו האישיים בעת ששהה בורסאי.

בשנת 1920 נערכו במבנה הדיונים לקראת החתימה של הסכם טריאנון, שנחתם לבסוף במבנה ונקרא על שמו.

כיום משמש המבנה כמוזיאון וכן כאתר אירוח של נשיא צרפת.

## ראו גם
* גני ארמון ורסאי
* הטריאנון הקטן

## קישורים חיצוניים

* 

קטגוריה:ארמון ורסאי
קטגוריה:צרפת: ארמונות
קטגוריה:צרפת: אתרי מורשת עולמית
כפר המלכה

ממוזער|שמאל|250px
[ממוזער|שמאל|250px|בית [מארי אנטואנט בכפר המלכה.]]
**כפר המלכה** (בצרפתית: **Hameau de la Reine**) הוא כפר-דמה שנבנה בגנים של ארמון הטריאנון הקטן שבעצמו ממוקם בגנים של ארמון ורסאי עבור מארי אנטואנט רעייתו של לואי השישה עשר, מלך צרפת.

## תיאור הכפר
בשנת 1774, הגנים הפורמליים של ארמון הטריאנון הקטן הפכו לגנים אנגליים "טבעיים" יותר, ונבנו בהם גבעות, אגם ופלגים קטנים, תחת פיקוחו של אנטואן רישאר, הגנן האישי של המלכה.

הכפר הוקם בשנת 1783 בתכנונו של האדריכל רישאר מיק (Richard Mique). בכפר נבנו בית חווה, מחלבה וטחנת קמח שהפיקו תנובה כפרית טרייה לשימוש המלכה ופמלייתה. הכפר פעל כמתחם נפרד מארמון ורסאי וחיו בו אנשים שנשכרו לטפל בכפר ולהפוך אותו ליצרני. המלכה והגבירות נהגו להתארח בכפר ולהתלבש בהתאם לסגנון לבוש כפרי, רועות צאן ורפתניות, בעוד הן עובדות במקום מטפלות בצאן וחולבות את הפרות.

הריהוט בתוך המבנים לא היה ריהוט אופייני לבתי כפר, אלא ריהוט מלכותי ומפואר, אולם יחד עם זאת, פשטות המבנים היוותה ניגוד לפאר הרב של ארמונות ורסאי, או אפילו של הטריאנון הקטן עצמו.

## ראו גם
* גני ארמון ורסאי
* הטריאנון הגדול
* הטריאנון הקטן
* סגנון לואי השישה עשר

## קישורים חיצוניים

* 
* תצלומי הכפר
* וידאו של כפר המלכה

קטגוריה:ארמון ורסאי
קטגוריה:צרפת: ארמונות
קטגוריה:צרפת: אתרי מורשת עולמית
נבחרת הולנד בכדורסל

**נבחרת הולנד בכדורסל** היא נבחרת הכדורסל הלאומית של הולנד.

הישג השיא של הנבחרת הוא מקום רביעי באליפות אירופה בכדורסל שנערכה בשנת 1983.

נבחרת הולנד העפילה פעם אחת בלבד לאליפות העולם בכדורסל בשנת 1986 וסיימה במקום ה-13.

ב-27 באוגוסט 2014 ניצחה הולנד במחזור הסיום מוקדמות יורובאסקט 2015 את נבחרת מונטנגרו ובכך העפילה להולנד לאליפות אירופה בכדורסל לראשונה מאז 1989

## כל האולימפיאדות
* 1948 עד 2024 - לא העפילה

## כל אליפויות העולם

## כל אליפויות אירופה

## קישורים חיצוניים
* 

## הערות שוליים

הולנד
כדורסל
קטגוריה:הולנד: כדורסל
שלן

**שֵׁלַן** (בדנית: **Sjælland**, נהגה //; קרוי גם **זילנד**) הוא האי הגדול ביותר בדנמרק (להוציא את האי גרינלנד, השייך לדנמרק, אולם מקיים אוטונומיה) והאי ה-95 בגודלו בעולם. הוא מחובר על ידי גשר ארסונד לשוודיה, ובגשר נוסף לאי הדני פין. בירת דנמרק, קופנהגן, שוכנת ברובה בשטח האי.

## ערים גדולות באי
* **קופנהגן** (Copenhagen) - אוכלוסייה 1,213,822
* **גרווה** (Greve) - אוכלוסייה 47,980
* **אלסינור** (Elsinore) - אוכלוסייה 46,368
* **קלונדבורג** (Kalundborg) - אוכלוסייה 16,303
* **רינגסטד** (Ringsted) - אוכלוסייה 21,412
* **הילרוד** (Hillerød) - אוכלוסייה 30,570
* **רוסקילדה** (Roskilde) - אוכלוסייה 47,828
* **[[סליילסה]]** (Slagelse) - 32,133

## טירות באי
באי טירות ומבצרים רבים, ביניהם ניתן למנות את הבאים:

**טירת רוזנבורג** - הטירה נבנתה במאה ה-17 בידי כריסטיאן הרביעי, מלך דנמרק. האולם המרכזי כולל כיסאות הכתרה ושלושה פסלי כסף של אריות בגודל טבעי. השטיחים הארוגים על הקירות מציגים תמונות ממלחמות דנמרק ושוודיה. בטירה קיימת תצוגה גדולה של כלי חרסינה וזכוכית.

**[[טירת קרונבורג]] -** ידועה גם בשם "טירת המלט". הטירה נבנתה בשנת 1420, נשרפה לחלוטין ונבנתה שוב באותו מקום.

אולם הנשפים של הטירה, שאורכו 60 מטרים, היה הארוך ביותר בכל טירות צפון אירופה. האולם, שבנה המלך פרדריק השני לאשתו המלכה סופיה, כולל כיום תצוגה של יצירות אמנות רבות.

בשנת 2000 הוכרזה הטירה כאתר מורשת עולמית של אונסק"ו.

**טירת פרדריקסבורג** - הטירה נבנתה בידי כריסטיאן הרביעי, מלך דנמרק. בטירה אלמנטים רבים שנועדו להדגיש את עושרו, כדוגמת מזרקת נפטון וגלריית השיש באגף המלך. מאז שנת 1878 ממוקם בטירה מוזיאון ההיסטוריה הלאומית של דנמרק, המכיל יצירות אמנות ורהיטים עתיקים המציגים את היסטוריית המקום.

## קישורים חיצוניים

* 

## הערות שוליים

קטגוריה:איים בים הבלטי
קטגוריה:דנמרק: איים
נבחרת אוקראינה בכדורסל

**נבחרת אוקראינה בכדורסל** היא נבחרת הכדורסל הלאומית של אוקראינה. הנבחרת מנוהלת על ידי התאחדות הכדורסל האוקראינית. 

הישג השיא שלה הוא המקום השישי באליפות אירופה בכדורסל בשנת 2013, בעקבותיו העפילה הנבחרת לראשונה בתולדותיה לגביע העולם בכדורסל שנערכה בשנת 2014. באליפות זו אוקראינה סיימה במקום ה-18. נבחרת אוקראינה מעולם לא העפילה למשחקים האולימפיים.

## כל האולימפיאדות
* 1996 עד 2024 – לא העפילה

## כל אליפויות העולם

## כל אליפויות אירופה

## סגל הנבחרת
סגל נבחרת אוקראינה לאליפות אירופה בכדורסל 2017:

## קישורים חיצוניים

* 

## הערות שוליים

אוקראינה
קטגוריה:אוקראינה: כדורסל
קטגוריה:נבחרות אוקראינה
אנדרטת הצנחנים

**האנדרטה המרכזית לחללי הצנחנים**, נמצאת ממערב לכביש 40, סמוך למסעף לתל נוף. בישראל מספר אנדרטאות נוספות לחללי חטיבת הצנחנים המנציחות אירועים נקודתיים, אך באנדרטה זו מונצחים כל הצנחנים חללי מערכות ישראל, לרבות צנחני היישוב אשר התנדבו לשרת בצבא הבריטי במהלך מלחמת העולם השנייה.

האנדרטה הוקמה בסמיכות לבסיס הצבאי בתל נוף על ידי זאב לדיז'ינסקי, לאחר שבנו, עובד לדיז'ינסקי נהרג בקרב המתלה.

המקום נבחר משום ששימש בסיס מרכזי לאימוני הצניחה בצה"ל. האנדרטה עוצבה על ידי הצייר אהרון כהנא, ואת המגדל עיצב האדריכל אלכס שר. האנדרטה נחנכה בח' בתשרי תשכ"א (29 בספטמבר 1960). מאז, בסמוך לתאריך זה, נערכת באתר זה אזכרה שנתית ממלכתית לכל חללי הצנחנים שנהרגו במערכות ישראל. 

על קיר ההנצחה כתוב: **מנשרים קלו, מאריות גברו**. מצד ימין ניצב עמוד גבוה ועליו סמל הצנחנים ודברי הצנחנית חנה סנש: **קול קרא לי והלכתי, הלכתי כי קרא הקול**.

באנדרטה מצוינים שמותיהם של 1575 חללי הצנחנים.

## קישורים חיצוניים

* 
*  טקס זיכרון לחללי חטיבת הצנחנים, 1967. במעמד משה דיין, יצחק רבין, משה לוי, מוטה גור, אהרן דוידי. סרטי גבע, באתר ארכיון הסרטים הישראלי בסינמטק ירושלים
*  טקס זיכרון באנדרטת הצנחנים, 1968, באתר ארכיון הסרטים הישראלי בסינמטק ירושלים

צנחנים
צנחנים
קטגוריה:יחידות הצנחנים של צה"ל
אוסקר קרדוסו

**אוסקר רנה קרדוסו מרין** (בספרדית: **Óscar René Cardozo Marín**; נולד ב-20 במאי 1983) הוא כדורגלן פרגוואי המשחק בעמדת החלוץ בקבוצת ליברטד. לזכותו 50 הופעות במדי בנבחרת פרגוואי.

## קריירה
קרדוסו, יליד חואן אולוגיו אסטיגריביה שבפרגוואי, החל את הקריירה שלו ב-3 דה פבררו. לאחר שנה ב-2004 עבר לקלוב נסיונל שם שיחק 34 משחקי ליגה ובהם הבקיע 20 שערים. בשנת 2005 עבר לניואל'ס אולד בויס הארגנטינאית שם הבקיע 21 שערים ב-33 משחקים. לאחר שנתיים עבר לבנפיקה ליסבון. בשנת 2008 זכה בתואר אהוב הקהל יחד עם סימאו סברוסה. קרדוסו נחשב לאחד מגדול כדורגלני בנפיקה בכל הזמנים כאשר הוא במקום ה-3 ברשימת שיאן ההופעות של הקבוצה במסגרות אירופאיות, מקום 2 ברשימת מלכי השערים של הקבוצה במסגרות אירופאיות, מקום 9 בטבלת כובשי השערים בכל הזמנים, מקום 10 בטבלת כובשי השערים בכל הזמנים בליגה והוא היה מלך השערים של המועדון 6 עונות ברציפות. באוגוסט  חתם בטרבזונספור.

קרדוסו משחק גם בנבחרת פרגוואי. הוא ערך את משחקו הראשון בנבחרת ב-5 ביוני 2007 במשחק ידידות מול נבחרת מקסיקו. קרדוסו שותף במשחקי הנבחרת במונדיאל 2010 שנערך בדרום אפריקה וסייע לנבחרתו להעפיל עד לרבע הגמר, שם הודחה פרגוואי על ידי נבחרת ספרד.

## קישורים חיצוניים

קטגוריה:כדורגלנים פרגוואים
קטגוריה:חלוצי כדורגל פרגוואים
קטגוריה:כדורגלני קלוב נסיונל
קטגוריה:כדורגלני ניואל'ס אולד בויס
קטגוריה:כדורגלני בנפיקה ליסבון
קטגוריה:כדורגלני טרבזונספור
קטגוריה:כדורגלני אולימפיאקוס
קטגוריה:כדורגלני ליברטד
קטגוריה:כדורגלני נבחרת פרגוואי
קטגוריה:כדורגלני קופה אמריקה 2007
קטגוריה:כדורגלני מונדיאל 2010
קטגוריה:כדורגלני קופה אמריקה 2019
קטגוריה:פרגוואים שנולדו ב-1983
חוחוי (פרובינציה)

**חוחוי** (בספרדית: **Jujuy**) היא פרובינציה בצפון מערב ארגנטינה. גובלת במדינות בוליביה מצפון וצ'ילה ממערב, ובפרובינציית סלטה מדרום ומזרח. בירתה היא סן סלבדור דה חוחוי.

## גאוגרפיה ואקלים
יש שלושה אזורים גאוגרפיים עיקריים בפרובינציית חוחוי: רמת האלטיפלאנו, שגובהה כ-3,500 מטרים, ובמקומות מסוימים מגיעה עד 5,000 מטרים. הנהר הגדול של חוחוי, העובר בתוך הקניון קבראדה דה אומוואקה, ומדרום הרכסים המגיעים עד אזור גראן צ'אקו.

ההבדלים הנרחבים בגובה ובאקלים יוצרים אזורים מדבריים כמו מכרות מלח וג'ונגלים סובטרופיים.
למרות מגוון האזורים, האקלים בחוחוי צחיח וחצי מדברי והמשקעים נדירים, למעט עמק אל ראמאל של נהר סן פרנסיסקו. משרע הטמפרטורות רחב יותר באזורים הגבוהים.

## כלכלה
הכלכלה בפרובינציית חוחוי לא מפותחת, אך מאוד מגוונת. הכלכלה בשנת 2006 הוערכה בכ-3 מיליארד דולר, או כ-5000 דולר לנפש, בממוצע 40 אחוז מתחת לממוצע הלאומי. למרות הפרופיל הכפרי, חוחוי אינה פרובינציה חקלאית באופן מיוחד. חקלאות מהווה 10 אחוז מהתוצרת, בעיקר קני סוכר, שבפרובינציית חוחוי מגדלים 30 אחוז מייצורם במדינה כולה. כמו כן, שאר הגידולים העיקריים הם טבק, הדרים ועגבניות.
הייצור נחשב ליותר מרכזי בחוחוי מאשר בפרובינציות שכנות, ומהווה 15 אחוז מהכלכלה שלה. חוחוי היא הפרובינציה השנייה בארגנטינה בייצור ברזל, על ידי תנור רם. כמו כן, ישנן גם תעשיות נפט, עץ ומלח.
בקר ועזים לחלב ולצמר הם פעילות קטנה יותר בחוחוי, כמו גם מלמה, ויקוניה מצויה וגואנקו.

## תיירות
התיירות בחוחוי חשובה מאוד ומתפתחת כל הזמן. 80 אחוז מהתיירים בחוחוי הם ארגנטינאים, 12 אחוז משאר מדינות אמריקה הדרומית ושבעה אחוזים מאירופה. רוב התיירים מתחילים את הטיול בבירת הפרובינציה סן סלבדור דה חוחוי. נמל התעופה הבינלאומי גוברנדור הוראסיו גוסמאן מקשר את העיר עם בואנוס איירס, קורדובה ומספר יעדים בבוליביה.

בנפרד מהצורות והצבעים של ההרים, התיירים נמשכים גם לאוכלוסייה הילידית ולתרבות שלה. תרבויות של קצ'ואה ואיימרה מתקיימות בפרובינציית חוחוי, ועתיקות של האינקה נשתמרו שם היטב.

תיירים המגיעים לפרובינציית חוחוי מבקרים בעיקר בקבראדה דה אומוואקה, שבה נמצאת גבעת שבעת הצבעים. כמו כן, מבקרים בעיירות טילקארה, אומוואקה ועיירות רבות נוספות כמו לה קיאקה.


File:Cerro de los siete colores.jpg|
File:Pucará de Tilcara 01.JPG|
File:Camino a Villa Nougues (Tucumán).jpg|
File:Jujuy-Capital-P3110030.JPG|


## קישורים חיצוניים

* 
* 
* 

קטגוריה:ארגנטינה: פרובינציות
*
שלמה אבולעפיה

250px|ממוזער|שמאל|בית רבקה ושלמה אבולעפיה ברחוב שלוש בשכונת נווה צדק

**שלמה אבולעפיה** (1865, ה'תרכ"ה, ביירות – 15 בפברואר 1909, י"ט בשבט ה'תרס"ט, יפו) היה נצר למשפחת אבולעפיה וממייסדי שכונת אחוזת בית.

## קורות חיים
משפחת אבולעפיה הגיעה לארץ ישראל לאחר גירוש ספרד, בתחילת המאה ה-16. אבי סבו של אבולעפיה היה רבי חיים אבולעפיה, שהיה ממניחי היסודות ליישוב היהודי המתחדש בטבריה (1740), ומגדולי רבניה, סבו מצד אביו היה הרב חיים נסים אבולעפיה, שהיה ראש רבני ירושלים והראשון לציון בשנת 1855, וסבו מצד אמו היה הרב ידידיה רפאל אבולעפיה, שהיה ראש ישיבת המקובלים בית אל.

שלמה אבולעפיה נולד בביירות (אז באימפריה העות'מאנית) ב-1865, בן ליצחק ולבוליסה. בנעוריו למד אבולעפיה בבית הספר התיכון הפרטי "תפארת ישראל״ שהקים החכם זאכי כהן. ב-1886 התקבל בהמלצת קרובו, נסים בכר, שהיה מנהלם של בתי־הספר של "אליאנס" בארץ ישראל, משרת מורה לצרפתית ולערבית בבית־הספר של הברון רוטשילד. עם רכישת אדמות דוראן, עליהן קמה אחר־כך העיר רחובות היה אבולעפיה מהראשונים שהקימו בית במקום. ב-1892 נישא אבולעפיה לרבקה בת יעקב פרץ פריימן. לזוג נולדו ארבעה בנים וארבע בנות. בכורו, רפאל אבולעפיה, היה איש גדוד נהגי הפרדות וניל"י ואחר־כך גם מנהלו של בית־החולים "משגב לדך".

ב-1895 עבר עם משפחתו מרחובות ליפו, שם שימש מורה לערבית בבתי־הספר של "אליאנס" ו"עזרה". מאוחר יותר עקר אבולעפיה משם לשכונת נווה צדק. את ביתו בשכונה ייעד אבולעפיה לבתו הבכורה, רחל, כדי שישמש לה בית אחרי נישואיה לדוד בית לחמי. בית זה שימש בית ועד לתרבות (שמואל יוסף עגנון, אז עולה צעיר, שכר את עליית הגג של הבית וכתב שם את סיפורו "תמול שלשום"). בקיאותו של אבולעפיה בשפה הערבית ובמנהגי המזרח הקנתה לו את הכינוי "מוכתר סלים", ועמדה לו אחרי מהפכת הטורקים הצעירים (1909) כאשר הוכרזה חוקה חדשה באימפריה הטורקית, ואבולעפיה התמנה לנציג יהודי יפו בפני השלטון הטורקי וערביי יפו.

אבולעפיה הצטרף לאגודת אחוזת-בית, והיה אחד משישים ושישה בעלי המגרשים הראשונים של מייסדי תל אביב, אך חלה לפני שהספיק לבנות את ביתו בשכונה החדשה שעתידה הייתה לקום. בגלל מחלתו נסע אבולעפיה להיוועץ ברופא בביירות, שב לביתו ונפטר זמן קצר אחרי כן. הוא נטמן בבית־הקברות העתיק ביפו ביום כ' בשבט, תרס"ט — חודשיים לפני טקס הגרלת המגרשים לשכונה החדשה.

הבית בחלקה 2 בשכונת אחוזת-בית (כיום רחוב יהודה הלוי 20), שאבולעפיה לא הספיק לבנות, הוקם על ידי אלמנתו רבקה.

אביה של רבקה, ממייסדי ראשון-לציון (ששב לפני כן לפולין) ניסה לשכנע את האלמנה לחזור לוורשה, אך היא מיאנה. באמצע שנות ה-20 מכרה את ביתהּ, ועברה לגור בבית חדש במערב העיר (כיום רחוב חובבי ציון), שם חייתה עד פטירתה בשנת 1961 בגיל 86.

לרבקה ושלמה אבולעפיה היו שמונה ילדים: רפאל אבולעפיה (מחברי ניל"י), רחל בית-הלחמי, גדעון אבולעפיה, בוסתנאי אבולעפיה, אלישבע ריגלר, יעל בכנר, אבנר אבולעפיה ועליזה שלוי.

## קישורים חיצוניים

* אלבום וציוני דרך לאבולעפיה, באתר משפחות מייסדי תל אביב
* אבולעפיה שלמה, באלבום המשפחות של עדת ראשון לציון
* 
* סיור בתל אביב  
* סיור בתל אביב

קטגוריה:אנשי העלייה הראשונה
קטגוריה:אנשי חינוך ביישוב
קטגוריה:פקידי הברון רוטשילד
קטגוריה:תל אביב: מייסדים
קטגוריה:יפו: אישים
קטגוריה:תל אביב-יפו: אישים
קטגוריה:נווה צדק: אישים
קטגוריה:משפחת אבולעפיה
קטגוריה:אישים הקבורים בבית העלמין היהודי ביפו
קטגוריה:יהודים לבנונים
קטגוריה:ארץ-ישראלים שנולדו ב-1865
קטגוריה:ארץ-ישראלים שנפטרו ב-1909
Air and Simple Gifts

[ממוזער|291x291px|אנטוני מקגיל, יצחק פרלמן, יו-יו מה וגבריאלה מונטרו מנגנים את היצירה בטקס [ההשבעה הראשונה של ברק אובמה לנשיאות ארצות הברית]]
**אריה ומתנות פשוטות** (באנגלית: **Air and Simple Gifts**) היא יצירה להרכב קאמרי, שנכתבה על ידי מלחין הסרטים האמריקאי ג'ון ויליאמס לכבוד השבעתו של נשיא ארצות הברית ברק אובמה.

היצירה נוגנה לראשונה בציבור בטקס השבעתו של הנשיא אובמה בבירה וושינגטון, על ידי אנתוני מקגיל (קלרינט), יצחק פרלמן (כינור), יו-יו מה (צ'לו) וגבריאלה מונטרו (פסנתר). למרות שבטקס ניגנה הרביעייה, הושמעה היצירה מהקלטה שנעשתה יומיים לפני כן, מחשש לתקלות. זאת הייתה הפעם הראשונה שיצירה נכתבה במיוחד ונוגנה בטקס השבעה של נשיא ארצות הברית.

ויליאמס ביסס את היצירה על שיר ידוע של שייקרים מהמאה ה-19, "מתנות פשוטות". מוטיבים מרכזיים ביצירה נלקחו מהבלט "אביב בהרי האפלצ'ים" של אהרן קופלנד. קופלנד נבחר כמלחין כיוון שוויליאמס ידע שהוא אחד המלחינים האהובים על אובמה.

אורך היצירה הוא כ-4 דקות וחצי, והיא מורכבת משלושה חלקים.

## קישורים חיצוניים

* ביצוע היצירה בטקס ההשבעה של ברק אובמה, באתר YouTube
* 

* 

## הערות שוליים

קטגוריה:יצירות במוזיקה קלאסית
קטגוריה:יצירות קאמריות
קטגוריה:מוזיקה אמריקאית
נבחרת מקדוניה הצפונית בכדורסל

**נבחרת מקדוניה בכדורסל** היא נבחרת הכדורסל הלאומית של מקדוניה. הנבחרת מנוהלת על ידי התאחדות הכדורסל המקדונית. 

הנבחרת העפילה ארבע פעמים לאליפות אירופה בכדורסל והישג השיא שלה הוא העפלה סנסציונית לשלב חצי-הגמר תוך שהיא מדיחה את מארחת האליפות, ליטא, בשנת 2011. באותו טורניר סיימה מקדוניה במקום הרביעי והעפילה לטורניר הקדם אולימפי לקראת אולימפיאדת לונדון.

## כל האולימפיאדות
* 2000 עד 2024 - לא העפילה

## כל אליפויות העולם
* 1998 עד 2027 - לא העפילה

## כל אליפויות אירופה

## קישורים חיצוניים

## הערות שוליים

מקדוניה
קטגוריה:מקדוניה הצפונית: כדורסל
נבחרת אוסטריה בכדורסל

**נבחרת אוסטריה בכדורסל** היא נבחרת הכדורסל הלאומית של אוסטריה. הנבחרת מנוהלת על ידי התאחדות הכדורסל האוסטרית, ונחשבת לאחת הנבחרות החלשות ביותר באירופה. 

הנבחרת העפילה 6 פעמים לאליפות אירופה בכדורסל והישג השיא שלה הוא המקום ה-11 בשנת 1951.

## כל האולימפיאדות
* 1936 עד 2024 - לא העפילה

## כל אליפויות העולם
* 1950 עד 2023 - לא העפילה

## כל אליפויות אירופה

## קישורים חיצוניים

## הערות שוליים

אוסטריה
קטגוריה:אוסטריה: כדורסל
כדורסל